Matra elektrik stansiyası

Matra elektrik stansiyası () ― RWE-yə məxsus boz kömür üzərində işləyən elektrik stansiyası. O, Macarıstanın Matra şəhərinin dağları vadisində yerləşir. Onun quraşdırılmış gücü genişləndirilə bilən 950 meqavatta bərabərdir. Bura böyüklüyünə görə Pakş AES-dən sonra Macarıstanın ikinci ən böyük stansiyasıdır, ölkənin elektrik enerjisinin təxminən 15%-ni təmin edir. İstehsal idxal olunan yanacaqlardan deyil, yerli mənbələrdən tam təmin olunduğundan milli enerji sektorunun vacib sütunu sayılır. 2012-ci ildə Matra təxminən 8.4 milyon ton boz kömür istehsal etdi.

203 metr hündürlüyündə olan baca Macarıstanda 8-ci ən hündür tikilidir.

 Tarixi 
Elektrik stansiyası 40 ildən çox fəaliyyət göstərir. Boz kömür Visonta və Bükkabran karxanalarında çıxarılır. İlkin inşaat layihəsi 1965-ci ildə Dyöndyöş yaxınlığında boz kömü yatağı aşkar ediləndə başlamışdır. 1986–1992-ci illər arasında zavod ilk dəfə modernləşdirilmişdir. Şirkət daha sonra özəlləşdirildi və sonradan 1995-ci ildə RWE müəssisənin kontrol paketini aldı. Elektrik stansiyasında bütövlüklə yeniləmə və modernləşdirmə proqramının həyata keçirilməsi tələb olunurdu. Böyük miqdarda kükürd buraxdığından baca qazının sulfiddən təmizlənməsi qurğuları AB emissiya standartlarına uyğun olaraq təchiz edilmişdir. Təqdim olunan blokların növü bölgədə ilk idi və bu, stansiyanı Avropadakı ən təmiz kömür elektrik stansiyalarından biri etdi.

2005–2007-ci illər arasında, 200 MW gücdə olan bloklardan ikisi hər biri maksimum 33 MVt gücündə olan iki qaz turbinlə təchiz edilmişdir, bu da səmərəliliyi artırdı. Kömürlə işləyən qurğunun gücü təxminən 10% artmışdır və nəticədə ümumi enerji istehsalında 100 MV gücündə artım olmuşdur. Əlavə blokun inşası üçün də planlar var idi, lakin 2010-cu ilin sonunda layihə ləğv edildi.

 İstinadlar 

 Xarici keçidlər 
 Saytı
 Matra power station SourceWatch saytında